# Bisbat de Terrassa

### De Viquipèdia

La catedral del Sant Esperit, seu del bisbat de Terrassa

El bisbat de Terrassa és una de les dues noves diòcesis catalanes que el Vaticà va crear el 15 de juny de l'any 2004 com a segregació de l'arquebisbat de Barcelona (l'altra correspon al bisbat de Sant Feliu de Llobregat), i utilitza la basílica del Sant Esperit com a seu catedralícia. El primer bisbe de la diòcesi, que actualment continua al seu càrrec, és monsenyor Josep Àngel Saiz Meneses.

No és la primera vegada que Terrassa és seu d'un bisbat. A mitjan segle V, l'any 450, ja hi havia el bisbat d'Ègara, on se celebrà l'any 614 el concili provincial de la Tarraconense, i que va perdurar fins a la invasió sarraïna, el 718. La seu de l'antic bisbat d'Ègara es trobava on avui hi ha el conjunt monumental de les esglésies de Sant Pere. Abastava bona part del territori del bisbat actual i s'endinsava també pel Baix Llobregat, l'Anoia i l'Alt Penedès. De l'antiga diòcesi egarenca, cal destacar-ne els bisbes Ireneu i Nebridi.

El territori del bisbat s'estén per les comarques del Vallès Occidental (excepte Castellbisbal, Gallifa, Rellinars i Sant Llorenç Savall) i el Vallès Oriental (excepte Aiguafreda, Castellcir, Castellterçol, Figaró-Montmany, Granera, Sant Feliu de Codines, Sant Quirze Safaja i Tagamanent), més el barri barceloní de les Planes, i cobreix una superfície de 1.197,1 km² i una població d'1.205.342 habitants el 2005. S'organitza en 12 arxiprestats, que comprenen 120 parròquies.

## [edita] Arxiprestats

- Montcada

Conté 6 parròquies, entre les quals les de Cerdanyola del Vallès, Montcada i Reixac i Ripollet.

- Sant Cugat – les Planes

Conté 5 parròquies, entre les quals les de Bellaterra, les Planes, Sant Cugat del Vallès i Valldoreix.

- Terrassa

Conté 16 parròquies, entre les quals les de Matadepera, Terrassa, Ullastrell i Viladecavalls.

- Rubí

Conté 5 parròquies, totes les quals a Rubí.

- Sabadell Centre

Conté 10 parròquies, entre les quals les de Castellar del Vallès, el centre de Sabadell i Sant Quirze del Vallès.

- Sabadell Nord

Conté 9 parròquies, entre les quals les de Polinyà i la part nord de Sabadell.

- Sabadell Sud

Conté 6 parròquies, entre les quals les de Badia del Vallès, Barberà del Vallès i la part sud de Sabadell.

- Granollers

Conté 15 parròquies, entre les quals les de Canovelles, les Franqueses del Vallès, Granollers, Montornès del Vallès, la Roca del Vallès, Vallromanes i Vilanova del Vallès.

- Puiggraciós

Conté 8 parròquies, entre les quals les de l'Ametlla del Vallès, Bigues i Riells, la Garriga, Lliçà d'Amunt i Santa Eulàlia de Ronçana.

- Mollet

Conté 9 parròquies: la Llagosta, Lliçà de Vall, Martorelles, Mollet del Vallès, Montmeló, Parets del Vallès, Sant Fost de Campsentelles, Santa Maria de Martorelles i Santa Perpètua de Mogoda.

- Montseny

Conté 25 parròquies, entre les quals les de Campins, Cànoves, Cardedeu, Fogars de Montclús, Gualba, Llinars del Vallès, Montseny, Sant Antoni de Vilamajor, Sant Celoni, Sant Esteve de Palautordera, Sant Pere de Vilamajor, Santa Maria de Palautordera, Vallgorguina i Vilalba Sasserra.

- Montbui

Conté 5 parròquies, entre les quals les de Caldes de Montbui, Palau-solità i Plegamans i Sentmenat.

## [edita] Enllaços externs

- (català) Bisbat de Terrassa

A aquest article li manquen les seves coordenades corresponents.
Podeu ajudar la Viquipèdia afegint-les-hi.
Obtingut de "http://ca.wikipedia.org../../../b/i/s/Bisbat_de_Terrassa_fd27.html"

Categories: Bisbats de Catalunya | Terrassa | Articles mancats de coordenades

##### Views

- Article
- Discussió
- Revisió actual

##### Cerca